La Euro 2014 din Ungaria si Croația, a făcut parte din selecționata României, Munteanu revenind la un turneu final după o pauză de 10 ani. Ultima ei prezență s-a consemnat, coincidență, la Campionatul European din 2004 în care România a jucat în Ungaria, la Debrecen. În 2015, se alătură echipei HCM Baia Mare. Cu echipa băimăreană câștigă Supercupa României 2015, fiind desemnată jucătoarea meciului, ocupă locul 2 în Liga Națională, locul 3 în Cupa României ediția 2015-2016, și ajunge până faza sferturilor Ligii Campionilor 2015-2016. A participat cu naționala României la Campionatul Mondial din 2015, desfășurat în Danemarca, unde România a câștigat medaliile de bronz, învingând în finala mică Polonia cu scorul de 31-22. De asemenea, a fost componentă a selecționatei României care s-a clasat pe locul 9 la Jocurile Olimpice de vară din 2016.